الموضوع في 'قسم السياحه و السفر' بواسطة كويتيه @, بتاريخ 13 مارس 2010.
يا ليت اللي عنده فكره عن مكاتب تسوي عروض للعمره يفيدنا
وجزاكم الله خير
اضم صوتي معاك
السلام عليكم يا اخوان
بصراحه انا كلمت سفريات الغيث في حولي
وقالولي التذكره لجده ب105 ودار التوحيد ب60 دينار الليله
بصراحه انا اشوف هالاسعار زينه بمقارنتي مع بعض السفريات الاخرى
ودمتم بود
ابو نايف ممكن رقمهم ؟؟
انا حجزت الخميس القادم
الشخص : 168
ليلتين في المروة روتانا ..مع الافطار ...طيران الجزيره
مع سفريات الاسطوره
وعندي من الاهل رايحين معانا ماخذين التذاكر منهم للشخص 110
وحاجزين في هيلتون مكه ليلتين .. 132 دينار لليلتين في غرفه رباعيه (مع عيالهم) سويت يعني
ايضا اسعارهم معقوله
حلوه اسعارهم
تسلم ابو ابراهيم ما قصرت عالمعلومات
ياجماعه انا والاهل وعددنا 8 رحت العمره بنهاية فبراير ويوم سالت عن التذاكر من الكويت طلعت نا اي مو اقل من 120 ولفيت اغلب المكاتب
والا الاسعار منشابهه المهم لقيت مكتب بالفحاحيل اسمه الملك وعطاني نصيحه
وجزاه الله خير علي النصيحه قالي انتوا عددكم كبير شرايك احجز لكم عن طريق الدمام والتذكره يتكلف تقريبا 45 دينار وترا المسافه كلها ساعتين بالسياره ووفر علي نفسك ويوم حسبتها شفت اني بفرقية التذاكر بس بتغطي السكن والمصروف بعد وتوكلت علي الله ورحت وكانوا الاهل يحاتون الطريق ولكن بعد وصولنا لمكه قالولي انهم مايبون يروحون مرة ثانيه الا عن طريق الدمام طبعا انا ماصدقت خبر ووعدتهم انه جميع روحاتنا بتصير عن طريق مطار الدمام انشاءالله.
السكن خذيته في مكه هيلتون استديوين ديلوكس لمدة 3 ليال لا ورديت وانا اصرف من فرقية التذاكر.
وجزاكم الله خير
ولو حاجز عن طريق طيران ناس لهم مكتب بالديره التذكره لجده ذهاب وعوده 38 دينار وعن طريق موقعهم بالنت 36 دينار انا رحت معاهم شهر8 /2009 من الدمام
شكرا اخوي الموحد علي التعقيب وشكرا علي ابلاغي عن الموقع
بس بغيت رايك في فرقية السعر وعن السفر عن طريق الدمام
جربتها مره والصراحه ما اعجبتني
تعب زياده خاصه اني برجع من الطياره وبسوق السياره اكثر من ساعتين
يعني تعب في تعب
اخوي بالنسبه لي ادفع زايد بس ارتاح خاصه اذا معاي حريم .. لو شباب بروحنا ممكن نرتاح
تضبط اكثر لو تاخذ ليله او ليلتين تسوق مثلا بالخبر فتجمع عمره وسياحه بسفره وحده وتفرق اذا العدد كبير عائله والله يزيدك من نعيمه بس وانا اخوك في ناس حده حده
اخوي التذاكر ب 65 والاطفال ب 25 دينار تقريبا احجز من القيصومه حفر الباطن اقرب لك واحجز بالنت لامكتب ولا بطيخ توني راد والمسافه قريبه جدا خاصه ان عددكم 8 يعني من الكويت تقريبا 900 دينار من القيصوهه تقريبا 450 او اقل اذا معاك اطفال
شكرا لكل من عقب علي موضوعي واحب ان اوكد انه موغلط اني اريح يوم والا يومين بالخبر واعتبرها سياحه للاهل وارجع بعدها للديره بس حبيت ان اوكد بمشاركتي التاكيد علي موضوع فرقية الاسعار وانا علي استعداد في مساعدة كل من يريد ان يتوجه الي بيت الله العتيق بشرط الدعاء لوالدي ووالدتي رحمهما الله وللمسلمين اجمعين
القيصومه يوم واحد بالاسبوع رحله لجده اذا ماخاب ضني
الدمام انا سافرت منها
برمضان
معاي عايله وفرت علي 670 دينار
بس والله تعب
سياره لي دمام طياره لي جده سياره لي مكه واعكسهم
حوووسه بس فيها توفير اذا العدد فوق السته
مو صحيح اخوي في اكثر من رحله والمسافه قريب جدا وتقر تدش موقع السعوديه وتشوف الفرق
احسن شي من الدمام لجده
عنددك الخطوط الجويه العربيه السعوديه
طيران ناس
طيران سماء
عدت خطوط وعدت رحلات
بالنسبه للخطوط السعوديه السعر ثابت
اما باقي الطيران السعر كل ماكان الحجز ابعد كل ما قل السعر
بس انتبهو الخطوط سماء او ناس بدون وجبات بالرحله والوزن المسموح 20 كيلو وكل ما زاد كان بفلوس
اخوانى
الحين فتح خط من الكويت الى جدة مباشر على طيران ناس
وكل ما تحجز بتاريخ بعيد شوي تاخذ خصم
وانا دشيت الموقع مالهم حاطين اعلان الكويت جدة 7.5 دنانير
وهذا الموقع مالهم
http://www.flynas.com.sa/ar/
انا طرت من الرياض الى جدة 199 ريال
صراحه الطياره نفس الجزيرة بالضبط
السلام عليكم اخوي العنزي السعر الي ذكرته من الكويت ولا من السعودية وافضل شي من احجز من المكتب ولا عن طريق الانترنت
العنزي مايقدر يجاوبك
الحجز عن طريق المكتب ياخذون عموله على كل تذكره دينارين وعن طريق النت مجانى
الله يعطيك العافية شنو تنصحني سما ولا ناس ونفس اسعار السعودية